Toshkentning 8 ta tumanida issiq suv ta’minoti vaqtincha to‘xtatiladi

Toshkent shahrining ayrim tumanlarida issiq suv ta’minoti vaqtincha to‘xtatiladi. Bu haqda shahar hokimligi xabar qildi.
Qayd etilishicha, “ToshIEM”ga keluvchi yuqori bosimli magistral gaz quvurida nosozlik yuzaga kelgan. Shu sababli bir necha tumanlarning ayrim hududlarida 2022-yil 20-iyun soat 18:00 dan 21-iyun soat 06:00 ga qadar issiq suv ta’minoti vaqtincha qisman to‘xtatiladi:
Yuqori bosimli gaz quvurida yuzaga kelgan nosozlik bartaraf etilishi bilan issiq suv ta’minoti tiklanadi.
“Toshissiqquvvati” DUK noqulayliklar uchun uzr so‘ragan.
Avvalroq O‘zbekistonda ichimlik suv ta’minoti og‘ir holatdagi 1 545 ta mahalla ichimlik suv bilan ta’minlanishi, Toshkentda ichimlik suvini rejali o‘chirish jadvali e’lon qilingani, Toshkentdagi Yangi Choshtepa vaqtincha elektr ta’minotidan uzilgani haqida xabar berilgan.